钦定古今图书集成/明伦汇编/氏族典/第083卷 > 《廖用贤尚友录》 > 胡僧祐
## 钦定古今图书集成/明伦汇编/氏族典/第083卷 > 《廖用贤尚友录》 > 胡僧祐

按《梁书胡僧祐传》：“僧祐字愿果，南阳冠军人。少勇决，
有武干，仕魏至银青光禄大夫。以大通二年归国，频
上封事。高祖器之，拜假节超武将军、文德主帅，使戍
项城。城陷，复没于魏。中大通元年，陈庆之送北海王
元颢入洛阳，僧祐又得还国。除南天水、天门二郡太
守，有善政。晚事世祖，为镇西录事参军。侯景乱，西沮”
蛮反，世祖令僧祐讨之，使尽诛其渠帅。僧祐谏忤旨，
下狱。大宝二年，侯景寇京、陕，世祖乃引僧祐于狱，拜
为假节、武猛将军，封新市县侯，令赴援，大破之，侯景
遁。世祖以僧祐为侍中、领军将军，征还荆州。承圣二
年，进为车骑将军、开府仪同三司。西魏寇至，以僧祐
为都督城东诸军事，昼夜督战，所在“摧殄。”俄而中流
矢卒。